
Julieta în criza din România

Într-un moment de viață mai febril,
Cu cheltuieli și taxe uriașe,
S-a sinucis domnița la Mizil...
Apoi, în alte câteva orașe.

Forțe de atracție diferite

Din suflet când îmi scot tot golul
Cu voia bună și cu cântul,
Simt că m-atrage alcoolul
Cu mult mai mult decât pământul.

După festivalul de la Mizil

Am câștigat cu epigrama
Un premiu și-o sentință grea:
Nu sunt deștept cât crede mama
Nici prost cât zice soacră-mea.

Spovedanie cu dezmierdări

Din câte fete-s cu păcate
Îi este popii mult pe plac
Cea care-i spune mai de toate,
Iar el îi zice... „pui de drac”.



